Կլեման Լանգլե

**Կլեման Լանգլե** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Բարսելոնայի և Ֆրանսիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Նանսի
Լանգլեն Նանսիի ակադեմիայի սան է։ Իր պրոֆեսիոնալ դեբյուտը նշել է 2013 թվականի սեպտեմբերի 27-ին՝ փոխարինելով Ռեմի Վալտերին Արլ-Ավինյոնի դեմ խաղում։ 2014-15 մրցաշրջանի երկրորդ կեսին Լանգլեն դարձավ Նանսիի հիմնական թիմի խաղացող՝ անցկացնելով 25 հանդիպում այդ մրցաշրջանում։ 2016 թվականի օգոստոսի 11-ին՝ լիգայի գավաթի Շատորուի դեմ խաղում ֆրանսիացին առաջին անգամ խաղադաշտ դուրս եկավ Նանսիի ավագի թևկապով։  Իր առաջին գոլը պրոֆեսիոնալ կարիերայում խփեց 2016 թվականի հունվարի 29-ին՝ Կլերմոնի դեմ խաղում։

Փետրվարի 12-ին Լանգլեն հեռացվեց խաղադաշտից Օսերի դեմ խաղում՝ ստանալով կարմիր քարտ հանդիպման 22-րդ րոպեին։ Իր երկրորդ գոլը խփեց ապրիլի 25-ին՝ Սոշոյի դեմ խաղում։ 2016-17 մրցաշրջանում Լանգլեն անցկացրեց 34 հանդիպում առաջնությունում՝ օգնելով Նանսիին հաղթել Լիգա 2-ը և տեղափոխվել Ֆրանսիայի բարձրագույն դիվիզիոն։ Իր առաջին հանդիպումը Լիգա 1-ում անցկացրեց 2016 թվականի օգոստոսի 14-ին՝ Օլիմպիկ Լիոնի դեմ խաղում։ Նանսիի կազմում Լանգլեն անցկացրեց 83 հանդիպում՝ դառնալով 2 գոլի և 2 գոլային փոխանցման հեղինակ։

### Սևիլյա
2017 թվականի հունվարի 4-ին Լանգլեն տեղափոխվեց Սևիլյա 5 միլիոն եվրոյի դիմաց՝ փոխարինելով Տիմոտե Կոլոձեյչակին, ով տեղափոխվել էր Բորուսիա Մյոնխենգլադբախ։ Իր դեբյուտը նշեց հունվարի 12-ին՝ Իսպանիայի գավաթի Ռեալ Մադրիդի դեմ խաղում։ Իր առաջին հանդիպումը Լա Լիգայում անցկացրեց հունվարի 29-ին՝ Էսպանյոլի դեմ խաղում։ Իր դեբյուտը Չեմպիոնների Լիգայում Լանգլեն նշեց փետրվարի 22-ին՝ Լեսթերի դեմ խաղում։

Իր առաջին գոլը Սևիլյայի կազմում Լանգլեն խփեց 2017 թվականի օգոստոսի 19-ին՝ Էսպանյոլի դեմ խաղում։ Եվրոպական մրցաշարերում իր առաջին գոլը  խփեց նոյեմբերի 1-ին՝ Չեմպիոնների Լիգայի Մոսկվայի Սպարտակի դեմ խաղում։ Այս մրցաշրջանում նա անցկացրեց ևս 8 հանդիպում Չեմպիոնների Լիգայում՝ օգնելով Սևիլյային հասնել մինչև քառորդ եզրափակիչ՝ 1/8 եզրափակչում պարտության մատնելով Մանչեսթեր Յունայթեդին։ Յունայթեդի դեմ խաղից հետո ESPN FC-ն ընդգրկեց ֆրանսիացուն 1/8 եզրափակչի խորհրդանշական հավաքականում։ 2017-18 մրցաշրջանից հետո Լանգլեով սկսեցին հետաքրքրվել Եվրոպայի գրանդ ակումբները, ինչպիսիք են Բարսելոնան, Արսենալը, Չելսին, Տոտենհեմը և Մանչեսթեր Յունայթեդը։ Սևիլյայի կազմում ֆրանսիացին անցկացրեց 73 հանդիպում՝ դառնալով 4 գոլի հեղինակ։

### Բարսելոնա
2018 թվականի հուլիսի 12-ին Լանգլեն 5 տարվա պայմանագիր կնքեց Բարսելոնայի հետ։ Ակումբը նրա համար վճարեց 35.9 միլիոն եվրո։ Իր դեբյուտը նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Իսպանիայի սուպերգավաթի Սևիլյայի դեմ խաղում և օգնելով իր թիմին հաղթել 2-1 հաշվով ու նվաճել գավաթը։ Սեպտեմբերի 23-ին Լանգլեն հեռացվեց խաղադաշտից Ժիրոնայի դեմ խաղում՝ կարմիր քարտ ստանալով հանդիպման 35-րդ րոպեին։ Իր առաջին գոլը խփեց հոկտեմբերի 31-ին՝ Իսպանիայի գավաթի Կուլտուրալ Լեոնեսայի դեմ խաղում։ 2019 թվականի ապրիլի 20-ին ֆրանսիացին գոլ խփեց Ռեալ Սոսիեդադի դեմ խաղում։ Մայիսի 25-ին նա թիմի մեկնարկային կազմում խաղադաշտ դուրս եկավ Իսպանիայի գավաթի եզրափակչի Վալենսիայի դեմ խաղում, սակայն Բարսելոնան պարտվեց 2-1 հաշվով։ Իր առաջին մրցաշրջանւմ Լանգլեն անցկացրեց 45 հանդիպում՝ դառնալով 2 գոլի ու 1 գոլային փոխանցման հեղինակ և Բարսելոնայի հետ հաղթելով Լա Լիգան։

## Միջազգային կարիերա
Լանգլեն ներկայացրել է Ֆրանսիան բոլոր տարիքային երիտասարդական հավաքականներում։ Մինչև 17 տարեկանների հավաքականի կազմում նա 2012 թվականին մասնակցեց Եվրոպայի առաջնությանը, սակայն Ֆրանսիան դուրս մնաց խմբային փուլից։

Ֆրանսիայի ազգային հավաքական Լանգլեն առաջին անգամ հրավիրվեց 2019 թվականի մայիսի 21-ին՝ Բոլիվիայի, Անդորրայի և Թուրքիայի դեմ խաղերի համար։ Իր դեբյուտը ազգային հավաքականում նշեց հունիսի 11-ին՝ թիմի մեկնարկային կազմում խաղադաշտ դուրս գալով Անդորրայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 23-ի դրությամբ*

### Միջազգային վիճակագրություն
*2019 թվականի օգոստոսի 23-ի դրությամբ*

## Նվաճումներ
### Ակումբային

; Նանսի

* Լիգա 2․ 2015–16

**Բարսելոնա**

* Լա Լիգա. 2018–19
* Իսպանիայի սուպերգավաթ. 2018

## Ծանոթագրություններ

## Արտաքին հղումներ
* Լանգլեի պաշտոնական Տվիտերի էջը
* Լանգլեի պաշտոնական Ինստագրամի էջը
* Լանգլեն transfermarkt-ում
* Լանգլեն soccerbase.com-ում
* Լանգլեն WhoScored.com կայքում
* Լանգլեն Բարսելոնայի պաշտոնական կայքում
* Լանգլեն Լա Լիգայի պաշտոնական կայքում
* Լանգլեն ՈՒԵՖԱ-ի պաշտոնական կայքում
* Լանգլեն Ֆրանսիայի ֆուտբոլի ֆեդերացիայի կայքում 

Կատեգորիա:Աստոն Վիլլայի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նանսիի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ